
„საქართველოს ეკონომიკური განვითარების სამინისტროს დებულების დამტკიცების შესახებ“ საქართველოს მთავრობის 2004 წლის 10 სექტემბრის №77 დადგენილებაში ცვლილებების შეტანის თაობაზე


მუხლი 1

„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად „საქართველოს ეკონომიკური განვითარების სამინისტროს დებულების დამტკიცების შესახებ“ საქართველოს მთავრობის 2004 წლის 10 სექტემბრის №77 დადგენილებით (სსმ III, 2004 წელი, №99, მუხლი 849) დამტკიცებულ დებულებაში შეტანილ იქნეს შემდეგი ცვლილებები: 

 1. მე-2 მუხლის:             

 ა) პირველი პუნქტი ჩამოყალიბდეს ახალი რედაქციით:

 „1. სამინისტროს საქმიანობის ძირითადი სფეროებია: ეკონომიკური პოლიტიკა; ვაჭრობა და ინვესტიციები; ტურიზმი; სახელმწიფო ქონების მართვა და განკარგვა; ურბანული განვითარება და სივრცით-ტერიტორიული მოწყობა; მშენებლობა; ელექტრონული კომუნიკაციები; საინფორმაციო ტექნოლოგიები; ფოსტა.“;

ბ) მე-2 პუნქტიდან ამოღებულ იქნეს “თ“ ქვეპუნქტი.

2. მე-5 მუხლიდან ამოღებულ იქნეს “ა“ ქვეპუნქტი.


მუხლი 2

დადგენილება ამოქმედდეს 2010 წლის 1 თებერვლიდან.

პრემიერ-მინისტრი ნ. გილაური

